《题云州卞鹗皋七十寿诗》
明代·朱浙

檗翁檗翁好气魄，瑰奇磊落风云客。壶山兰水不住身，淮海维云有旧宅。

云州城市多故人，就中谁与最相亲。倾囷倒廪重然诺，鹗皋端合如翁人。

少壮交游今白首，江北江南前来久。春风昨日寄缄书，千里殷勤问安否。

此翁年纪今几何，问道如翁还较多。泛湖夜醉船头酒，舞影时翻月下蓑。

檗翁强健天所假，出处安危系天下。东山非久卧安石，洛下行当起司马。

中流击楫大江深，官堤杨柳增繁阴。故人出迓邮亭外，尽说相思一片心。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。